CELEX: 42010X0513(02)
Language: lv
Date: 2010-05-13 00:00:00
Title: Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 18 – Vienoti noteikumi par transportlīdzekļu apstiprināšanu attiecībā uz to aizsardzību pret neatļautu izmantošanu

13.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 120/29
            
         Saskaņā ar starptautisko publisko tiesību normām juridisks spēks ir tikai ANO/EEK dokumentu oriģināliem. Šo noteikumu statuss un spēkā stāšanās datums jāpārbauda ANO/EEK statusa dokumenta TRANS/WP.29/343 jaunākajā redakcijā, kas ir pieejama
   http://www.unece.org/trans/main/wp29/wp29wgs/wp29gen/wp29fdocstts.html
   Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 18 – Vienoti noteikumi par transportlīdzekļu apstiprināšanu attiecībā uz to aizsardzību pret neatļautu izmantošanu
   Ietverot visus spēkā esošos tekstus līdz
   03 grozījumu sērijas 2. papildinājumam. Spēkā stāšanās diena: 2008. gada 15. oktobris
   SATURS
   NOTEIKUMI
   
               1.
            
            Darbības joma
         
               2.
            
            Definīcijas
         
               3.
            
            Apstiprinājuma pieteikums
         
               4.
            
            Apstiprinājums
         
               5.
            
            Vispārīgas specifikācijas
         
               6.
            
            Īpašas specifikācijas
         
               7.
            
            Transportlīdzekļa tipa pārveide un apstiprinājuma attiecinājums uz citu tipu
         
               8.
            
            Ražošanas atbilstības procedūras
         
               9.
            
            Sankcijas par ražošanas neatbilstību
         
               10.
            
            Ražošanas galīga izbeigšana
         
               11.
            
            Papildus nodrošinātās ierīces
         
               12.
            
            Pārejas noteikumi
         
               13.
            
            Par apstiprinājuma testu veikšanu atbildīgo tehnisko dienestu un administratīvo departamentu nosaukumi un adreses
         PIELIKUMI
   
               1. pielikums –
            
            Atbilstoši Noteikumiem Nr. 18 pieņemts paziņojums par kāda transportlīdzekļa tipa apstiprinājuma – attiecībā uz tā aizsardzību pret neatļautu izmantošanu – piešķiršanu, noraidīšanu vai anulēšanu, apstiprinājuma attiecināšanu uz citu tipu, vai par ražošanas galīgu izbeigšanu.
         
               2. pielikums –
            
            Apstiprinājuma marķējumu paraugi
         
               3. pielikums –
            
            Nodilumizturības testa metode pretaizbraukšanas ierīcēm, kas iedarbojas uz stūri
         1.   DARBĪBAS JOMA
   
               1.1.
            
            
               Šie noteikumi attiecas uz tādiem mehāniskajiem transportlīdzekļiem, kuriem ir vismaz trīs riteņi, izņemot M1 un N1
                   (1) kategorijas transportlīdzekļus, un to aizsardzību pret neatļautu izmantošanu.
            
         
               1.2.
            
            
               Transportlīdzekļus, kas ir apstiprināti saskaņā ar Noteikumu Nr. 116 I daļas prasībām, uzskata par šiem noteikumiem atbilstošiem.
            
         2.   DEFINĪCIJAS
   Šajos noteikumos:
   
               2.1.
            
            
               “transportlīdzekļa apstiprinājums” ir transportlīdzekļa tipa apstiprinājums attiecībā uz tā aizsardzību pret neatļautu izmantošanu;
            
         
               2.2.
            
            
               “transportlīdzekļa tips” ir M2, M3, N2 un N3 kategorijas transportlīdzekļi, kas neatšķiras pēc tādām būtiskām pazīmēm kā:
               
                           2.2.1.
                        
                        
                           ražotāja norādes par transportlīdzekļa tipu;
                        
                     
                           2.2.2.
                        
                        
                           tās transportlīdzekļa sastāvdaļas vai sastāvdaļu novietojums un konstrukcija, uz kuru iedarbojas pretaizbraukšanas ierīce;
                        
                     
                           2.2.3.
                        
                        
                           pretaizbraukšanas ierīces veids;
                        
                     
         
               2.3.
            
            
               “pretaizbraukšanas ierīce” ir sistēma, kas konstruēta, lai novērstu transportlīdzekļa dzinēja vai cita galvenā dzinējspēka avota parastā veidā veiktu neatļautu ieslēgšanu apvienojumā ar vismaz vienu sistēmu, kura:
               
                           a)
                        
                        
                           bloķē stūres mehānismu; vai
                        
                     
                           b)
                        
                        
                           bloķē transmisiju; vai
                        
                     
                           c)
                        
                        
                           bloķē pārnesumu pārslēgšanas vadības ierīci; vai
                        
                     
                           d)
                        
                        
                           bloķē bremzes.
                        
                     Ja ir iedarbojusies sistēma, kura bloķē bremzes, tad, arī pēc tam, kad šī ierīce ir atslēgta, bremzes netiek automātiski atbloķētas, kaut arī tāds būtu vadītāja nolūks;
            
         
               2.4.
            
            
               “stūre” ir stūres vadības ierīce, stūres statnis un tā papildu apvalks, stūres vārpsta, stūres pārnesumkārba un visas citas sastāvdaļas, kuras tieši ietekmē pretaizbraukšanas ierīces efektivitāti;
            
         
               2.5.
            
            
               “kombinācija” ir kāds no bloķēšanas sistēmas speciāli izstrādātiem un konstruētiem variantiem, kas, pareizi iedarbināts, nodrošina bloķēšanas sistēmas darbību;
            
         
               2.6.
            
            
               “atslēga” ir jebkura ierīce, kas projektēta un konstruēta, lai nodrošinātu tādas bloķēšanas sistēmas darbības metodi, kas projektēta un konstruēta darbināšanai tikai ar šo ierīci.
            
         3.   APSTIPRINĀJUMA PIETEIKUMS
   
               3.1.
            
            
               Transportlīdzekļa tipa apstiprinājuma pieteikumu attiecībā uz pretaizbraukšanas ierīcēm aizsardzībai pret neatļautu lietošanu iesniedz transportlīdzekļa ražotājs vai tā attiecīgi pilnvarots pārstāvis.
            
         
               3.2.
            
            
               Pieteikumam papildus iesniedz minētos dokumentus trīs eksemplāros un šādas ziņas:
               
                           3.2.1.
                        
                        
                           transportlīdzekļa tipa sīks apraksts attiecībā uz tā vadības bloka vai mezgla, uz kuru pretaizbraukšanas ierīce iedarbojas, funkcionēšanu un konstrukciju;
                        
                     
                           3.2.2.
                        
                        
                           atbilstīga mēroga un pietiekami detalizēti rasējumi, kuros attēlota pretaizbraukšanas ierīce un tās stiprinājuma vietas pie transportlīdzekļa;
                        
                     
                           3.2.3.
                        
                        
                           ierīces tehniskais apraksts.
                        
                     
         
               3.3.
            
            
               Par apstiprinājuma testu izpildi atbildīgais tehniskais dienests jānodrošina ar:
               
                           3.3.1.
                        
                        
                           transportlīdzekli, kas atbilst apstiprināmā transportlīdzekļa tipam, ja to pieprasa attiecīgais tehniskais dienests; kā arī
                        
                     
                           3.3.2.
                        
                        
                           tādām transportlīdzekļa sastāvdaļām pēc tehniskā dienesta pieprasījuma, ko dienests uzskata par svarīgām šo noteikumu 5. un 6. punktā paredzēto pārbaužu veikšanai.
                        
                     
         4.   APSTIPRINĀJUMS
   
               4.1.
            
            
               Ja saskaņā ar šiem noteikumiem apstiprināšanai iesniegtais transportlīdzekļa tips atbilst turpmāk minētā 5. un 6. punkta prasībām, tam piešķir transportlīdzekļa tipa apstiprinājumu.
            
         
               4.2.
            
            
               Katram apstiprinātajam tipam piešķir apstiprinājuma numuru. Pirmie divi cipari (pašlaik – 03, ar ko apzīmē 03. grozījumu sēriju, kas stājās spēkā 2005. gada 23. jūnijā) norāda uz grozījumu sēriju, kurā ietverti jaunākie būtiskie tehniskie grozījumi, kas šajos noteikumos izdarīti līdz apstiprinājuma izdošanas dienai. Līgumslēdzēja puse nevar piešķirt vienu numuru vienam un tam pašam transportlīdzekļa tipam, kas ir aprīkots ar cita veida pretaizbraukšanas ierīci vai kura pretaizbraukšanas sistēma ir uzstādīta citādi vai arī cita tipa transportlīdzeklī.
            
         
               4.3.
            
            
               Paziņojumu par transportlīdzekļa tipa apstiprinājumu vai tā noraidīšanu saskaņā ar šiem noteikumiem nosūta nolīguma pusēm, kas piemēro šos noteikumus, izmantojot veidlapu, kas atbilst paraugam šo noteikumu 1. pielikumā, kopā ar pretaizbraukšanas ierīces un tās uzstādījuma rasējumiem, kurus pieteicējs iesniedz apstiprināšanai atbilstošā mērogā un izmērā, kas nepārsniedz A4 formātu (210 × 297 mm), vai salocītus.
            
         
               4.4.
            
            
               Katram transportlīdzeklim, kas atbilst saskaņā ar šiem noteikumiem apstiprinātam transportlīdzekļa tipam, skaidri redzamā un viegli pieejamā vietā, kas norādīta apstiprinājuma veidlapā, piestiprina starptautiski atzītu apstiprinājuma marķējumu, kas sastāv no:
               
                           4.4.1.
                        
                        
                           apļa, kurā ir burts “E”, kam seko tās valsts pazīšanas numurs, kura piešķīrusi apstiprinājumu (2);
                        
                     
                           4.4.2.
                        
                        
                           šo noteikumu numura, kam seko burts “R”, domuzīme un apstiprinājuma numurs pa labi no apļa, kas aprakstīts 4.4.1. punktā.
                        
                     
         
               4.5.
            
            
               Ja transportlīdzeklis atbilst transportlīdzekļa tipam, kas apstiprināts saskaņā ar vienu vai vairākiem citiem šim nolīgumam pievienotajiem noteikumiem valstī, kurā apstiprinājums ir piešķirts, saskaņā ar šiem noteikumiem, nav atkārtoti jānorāda 4.4.1. punktā noteiktais simbols; tādā gadījumā noteikumu un apstiprinājuma numurus un visus noteikumos paredzētos papildu simbolus, saskaņā ar kuriem piešķirts apstiprinājums valstī, kura piešķir apstiprinājumu saskaņā ar šiem noteikumiem, novieto vertikālās slejās pa labi no 4.4.1. punktā paredzētā simbola.
            
         
               4.6.
            
            
               Apstiprinājuma marķējumam jābūt skaidri salasāmam un neizdzēšamam.
            
         
               4.7.
            
            
               Apstiprinājuma marķējumu piestiprina tuvu ražotāja novietotajai transportlīdzekļa datu plāksnītei vai uz tās.
            
         
               4.8.
            
            
               Šo noteikumu 2. pielikumā sniegti apstiprinājuma marķējuma izvietojuma piemēri.
            
         5.   VISPĀRĪGAS SPECIFIKĀCIJAS
   
               5.1.
            
            
               Pretaizbraukšanas ierīci projektē tā, ka tā jāizslēdz, lai varētu:
               
                           5.1.1.
                        
                        
                           iedarbināt dzinēju ar parastu vadības ierīci; un
                        
                     
                           5.1.2.
                        
                        
                           stūrēt, vadīt vai virzīt uz priekšu transportlīdzekli, izmantojot paša transportlīdzekļa piedziņu;
                        
                     
                           5.1.3.
                        
                        
                           nodrošināt atbilstību 5.1. punkta prasībai vienlaicīgi ar 5.1.1. un 5.1.2. punktā izklāstītajām darbībām vai pirms tām.
                        
                     
         
               5.2.
            
            
               Atbilstība šo noteikumu 5.1. apakšpunkta prasībai jānodrošina, izmantojot vienu atslēgu tikai vienu reizi.
            
         
               5.3.
            
            
               Izņemot 6.1.5. punktā paredzēto gadījumu, sistēma, kas darbināma, ievietojot atslēgu slēdzenē, neļauj izņemt atslēgu, pirms 5.1. punktā minētā ierīce ir sākusi darboties vai ir iestatīta darbībai.
            
         
               5.4.
            
            
               Iepriekš 5.1. punktā minētā pretaizbraukšanas ierīce un transportlīdzekļa sastāvdaļas, uz kurām tā iedarbojas, ir projektētas tā, ka tās nevar ātri un nepievēršot uzmanību atvērt, padarīt neefektīvas vai iznīcināt, piemēram, izmantojot lētus, viegli maskējamus darbarīkus, ierīces vai arī – ražojumus, kas ir viegli pieejami plašai sabiedrībai.
            
         
               5.5.
            
            
               Pretaizbraukšanas ierīci uzstāda transportlīdzeklī kā daļu no pamataprīkojuma (t. i., aprīkojuma, ko uzstāda transportlīdzekļa ražotājs, pirms transportlīdzeklis tiek pirmoreiz pārdots mazumtirdzniecībā). Pretaizbraukšanas ierīci uzstāda tādā veidā, ka pat pēc tam, kad ir noņemts tās korpuss, to, ja ierīce ir bloķēšanas režīmā, nevar izjaukt bez speciāliem darbarīkiem. Ja ir iespējams pretaizbraukšanas ierīci padarīt neefektīvu, atskrūvējot skrūves, tad skrūves, ja vien tās nav neatskrūvējamas, ir nosegtas ar bloķētas pretaizbraukšanas ierīces detaļām.
            
         
               5.6.
            
            
               Bloķēšanas sistēmas, kurās tiek izmantotas atslēgas, nodrošina vismaz 1 000 dažādas atslēgu kombinācijas vai tādu atslēgu kombināciju skaitu, kas vienāds ar gadā saražoto kopējo transportlīdzekļu skaitu, ja tas ir mazāks par 1 000. Viena tipa transportlīdzekļos katras kombinācijas atkārtošanās biežums ir aptuveni viena pret 1 000.
            
         
               5.7.
            
            
               Atslēgas un slēdzenes kods nedrīkst būt redzams.
            
         
               5.8.
            
            
               Slēdzenei ir jābūt projektētai, konstruētai un uzstādītai tā, ka slēdzenes cilindra pagriešana bloķētā stāvoklī ar griezes momentu mazāku par 2,45 Nm ir iespējama tikai ar pāra atslēgu; un
               
                           5.8.1.
                        
                        
                           slēdzeņu cilindros ar tapas reversmehānismiem blakus atrodas ne vairāk kā divi identiski reversmehānismi, kas darbojas vienā virzienā, un slēdzenē nav vairāk kā 60 % identisku reversmehānismu;
                        
                     
                           5.8.2.
                        
                        
                           slēdzeņu cilindros ar diska reversmehānismiem blakus atrodas ne vairāk kā divi identiski reversmehānismi, kas darbojas vienā virzienā, un slēdzenē nav vairāk kā 50 % identisku reversmehānismu.
                        
                     
         
               5.9.
            
            
               Pretaizbraukšanas ierīces nedrīkst apdraudēt drošību, nejauši bloķējoties, sevišķi tad, kad transportlīdzeklis atrodas kustībā.
            
         
               5.9.1.
            
            
               Pretaizbraukšanas ierīces nedrīkst ieslēgties, ja iepriekš dzinēja kontrolierīces netiek iestatītas dzinēja apstādināšanai un pēc tam netiek veikta darbība, kas turpina tūlītēju dzinēja apturēšanu, vai arī ja iepriekš dzinēja kontrolierīces netiek iestatīta dzinēja apstādināšanai, kad transportlīdzeklis ir nekustīgā stāvoklī ar paceltu stāvbremzi, vai transportlīdzekļa ātrums nepārsniedz 4 km/h.
            
         
               5.9.2.
            
            
               Ja pretaizbraukšanas ierīce, kas iedarbojas uz stūri, transmisiju, pārnesumu pārslēgšanas mehānismu vai bremzēm, ieslēdzas tad, kad tiek izņemta atslēga, tad tā drīkst ieslēgties tikai pēc tam, kad atslēga ir pārvietota vismaz par 2 mm, vai jābūt aprīkojumam, kas novērš atslēgas nejaušu izņemšanu vai daļēju izvilkšanu.
            
         
               5.9.3.
            
            
               5.8., 5.8.1. vai 5.8.2. un 5.9.2. punktu piemēro tikai tām ierīcēm, kurās ir mehāniskas atslēgas.
            
         
               5.10.
            
            
               Elektrisko barošanu var izmantot tikai pretaizbraukšanas ierīces bloķēšanas un/vai atbloķēšanas funkcijas ieslēgšanai. Ierīces darba stāvokli nodrošina tikai ar mehāniskiem līdzekļiem.
            
         
               5.11.
            
            
               Nedrīkst pastāvēt iespēja parastiem līdzekļiem ieslēgt transportlīdzekli kustībai, kamēr nav atslēgta pretaizbraukšanas ierīce.
            
         
               5.12.
            
            
               Pretaizbraukšanas ierīces, kas neļauj atbrīvot transportlīdzekļa bremzes, ir atļauts izmantot tikai tad, ja darbībā iesaistītās bremžu daļas tiek bloķētas tikai ar mehāniskiem līdzekļiem. Šādā gadījumā 5.11. punktu nepiemēro.
            
         
               5.13.
            
            
               Ja pretaizbraukšanas sistēma ir aprīkota ar vadītāja brīdināšanas funkciju, tā ieslēdzas, lietotājam atverot durvis vadītāja pusē, ja vien lietotājs nav ieslēdzis pretaizbraukšanas ierīci un izņēmis atslēgu.
            
         6.   ĪPAŠAS SPECIFIKĀCIJAS
   Papildus vispārīgajām specifikācijām, kas norādītas 5. punktā, pretaizbraukšanas ierīcei jāatbilst arī turpmāk norādītajiem nosacījumiem.
   6.1.   Pretaizbraukšanas ierīces, kas iedarbojas uz stūri
   
               6.1.1.
            
            
               Pretaizbraukšanas ierīce, kas iedarbojas uz stūri, to bloķē.
            
         
               6.1.2.
            
            
               Ja pretaizbraukšanas ierīce ir ieslēgta, nav iespējams novērst ierīces darbību.
            
         
               6.1.3.
            
            
               Pretaizbraukšanas ierīcei joprojām jāatbilst 5.9., 6.1.1., 6.1.2. un 6.1.4. punktam pēc tam, kad tā ir izgājusi 3. pielikumā noteiktā nodilumizturības testa 2 500 bloķēšanas ciklus katrā virzienā.
            
         
               6.1.4.
            
            
               Pretaizbraukšanas ierīce ieslēgtā stāvoklī ir pietiekami stipra, lai bez stūres mehānisma bojājuma, kas varētu mazināt drošību, izturētu 200 Nm griezes momenta piemērošanu stūres mehānisma vārpstas asij abos virzienos statiskos apstākļos.
            
         
               6.1.5.
            
            
               Ja pretaizbraukšanas ierīce ir konstruēta tā, ka atslēgu var izņemt kādā citā stāvoklī nekā tajā, kurā stūre ir bloķēta, tad ierīci projektē tā, lai kustību šī stāvokļa sasniegšanai un atslēgas izņemšanai nevarētu veikt nejauši.
            
         6.2.   Pretaizbraukšanas ierīces, kas iedarbojas uz transmisiju vai bremzēm
   
               6.2.1.
            
            
               Pretaizbraukšanas ierīce, kas iedarbojas uz transmisiju, neļauj transportlīdzekļa piedziņas riteņiem griezties.
            
         
               6.2.2.
            
            
               Pretaizbraukšanas ierīce, kas iedarbojas uz bremzēm, bremzē vismaz vienu riteni, kas atrodas vismaz vienas ass katrā pusē.
            
         
               6.2.3.
            
            
               Ja pretaizbraukšanas ierīce ir ieslēgta, nav iespējams novērst ierīces darbību.
            
         
               6.2.4.
            
            
               Nav iespējams netīši bloķēt transmisiju vai bremzes, ja atslēga ir pretaizbraukšanas ierīces slēdzenē, pat tad, ja ir ieslēgusies vai iestatīta darbībai tā ierīce, kas novērš dzinēja iedarbināšanu. Tas neattiecas uz gadījumiem, kad atbilstību šo noteikumu 6.2. punkta prasībām nodrošina citiem mērķiem paredzētas ierīces papildu kārtībā, un iepriekšminētajos apstākļos bloķēšana ir vajadzīga šīs papildu funkcijas izpildei (piemēram, elektriskā stāvbremze).
            
         
               6.2.5.
            
            
               Pretaizbraukšanas ierīce ir projektēta un konstruēta tā, ka tā pilnībā darbojas pat pie noteikta nodiluma, kas radies pēc 2 500 bloķēšanas cikliem katrā virzienā. Ja pretaizbraukšanas ierīce iedarbojas uz bremzēm, tas attiecas uz visām ierīces mehāniskajiem un elektriskajiem elementiem.
            
         
               6.2.6.
            
            
               Ja pretaizbraukšanas ierīces atslēgu var pārvietot stāvoklī, kurā transmisija vai bremzes ir bloķētas, tad to projektē tā, lai kustību šī stāvokļa sasniegšanai un atslēgas izņemšanai nevarētu veikt nejauši.
            
         
               6.2.7.
            
            
               Pretaizbraukšanas ierīce, kas iedarbojas uz transmisiju, ir pietiekami stipra, lai bez bojājuma, kas varētu mazināt drošību, izturētu tāda griezes momenta piemērošanu abos virzienos un statiskos apstākļos, kurš ir par 50 % lielāks nekā maksimālais griezes moments, ko parasti var piemērot transmisijai. Nosakot šā testēšanas griezes momenta līmeni, ņem vērā nevis dzinēja maksimālo griezes momentu, bet to maksimālo griezes momentu, kuru var pārnest sajūgs vai automātiskā pārnesumkārba.
            
         
               6.2.8.
            
            
               Ja transportlīdzeklis ir aprīkots ar pretaizbraukšanas sistēmu, kas iedarbojas uz bremzēm, šai ierīcei jāspēj noturēt transportlīdzeklis ar kravu nekustīgi augšup vai lejup vērstā 18 % ceļa slīpumā.
            
         
               6.2.9.
            
            
               Ja transportlīdzeklis ir aprīkots ar pretaizbraukšanas sistēmu, kas darbojas uz bremzēm, šo noteikumu prasības netiek uzskatītas par atkāpi no Noteikumos Nr. 13 vai Noteikumos 13-H noteiktajām prasībām pat atteikuma gadījumā.
            
         6.3.   Pretaizbraukšanas ierīces, kas iedarbojas uz pārnesumu pārslēgšanas mehānismu
   
               6.3.1.
            
            
               Pretaizbraukšanas ierīce, kas iedarbojas uz pārnesumu pārslēgšanas mehānismu, traucē jebkādu pārnesumu pārslēgšanu.
            
         
               6.3.2.
            
            
               Rokas pārnesumu kārbu gadījumā jānodrošina iespēja bloķēt pārnesumu pārslēgšanas sviru tikai atpakaļgaitā, turklāt bloķēšana ir iespējama neitrālā stāvoklī.
            
         
               6.3.3.
            
            
               Tādu automātisko pārnesumkārbu gadījumā, kurām ir stāvoklis, kas paredzēts “novietošanai stāvēšanai”, jānodrošina iespēja bloķēt mehānismu tikai stāvēšanai paredzētajā stāvoklī; turklāt bloķēšana ir iespējama arī neitrālā un/vai atpakaļgaitas stāvoklī.
            
         
               6.3.4.
            
            
               Tādu automātisko pārnesumkārbu gadījumā, kurām nav stāvokļa, kas paredzēts “novietošanai stāvēšanai”, jānodrošina iespēja bloķēt mehānismu tikai šādos stāvokļos: neitrālā stāvoklī un/vai atpakaļgaitas stāvoklī.
            
         
               6.3.5.
            
            
               Pretaizbraukšanas ierīce ir projektēta un konstruēta tā, ka tā pilnībā darbojas pat pie neliela nodiluma, kas radies pēc 2 500 bloķēšanas cikliem katrā virzienā.
            
         7.   TRANSPORTLĪDZEKĻA TIPA PĀRVEIDE UN APSTIPRINĀJUMA ATTIECINĀJUMS UZ CITU TIPU
   
               7.1.
            
            
               Visus transportlīdzekļa tipa pārveidojumus paziņo administratīvajam departamentam, kas ir apstiprinājis šo transportlīdzekļa tipu.
               Attiecīgā iestāde var vai nu:
               
                           7.1.1.
                        
                        
                           atzīt, ka izdarītajām modifikācijām nevar būt vērā ņemamu negatīvu seku un ka pretaizdzīšanas ierīces vēl joprojām atbilst prasībām; vai
                        
                     
                           7.1.2.
                        
                        
                           pieprasīt papildu ziņojumu no tehniskā dienesta, kas ir atbildīgs par testu veikšanu.
                        
                     
         
               7.2.
            
            
               Paziņojumu par apstiprinājumu vai apstiprinājuma noraidījumu, iekļaujot informāciju par attiecīgajām modifikācijām, saskaņā ar 4.3. punktā noteikto procedūru nosūta līgumslēdzējām pusēm, kas piemēro šos noteikumus.
            
         
               7.3.
            
            
               Kompetentā iestāde, kas izsniedz apstiprinājuma attiecinājumu uz citu tipu, piešķir sērijas numuru katrai šim nolūkam izveidotajai paziņojuma veidlapai.
            
         8.   RAŽOŠANAS ATBILSTĪBAS PROCEDŪRAS
   Ražošanas atbilstības nodrošināšanas kārtība ir tāda, kādu paredz nolīguma (E/ECE/324-E/ECE/TRANS/505/Rev.2) 2. papildinājums, ievērojot šādas prasības:
   
               8.1.
            
            
               transportlīdzekļus, kas apstiprināti saskaņā ar šiem noteikumiem attiecībā uz to aizsardzību pret neatļautu izmantošanu, ražo tā, lai tie atbilstu apstiprinātajam tipam, nodrošinot atbilstību prasībām, kas iepriekš izklāstītas 5. un 6. punktā.
            
         9.   SANKCIJAS PAR RAŽOŠANAS NEATBILSTĪBU
   
               9.1.
            
            
               Apstiprinājumu, kas saskaņā ar šiem noteikumiem piešķirts konkrētam transportlīdzekļa tipam, var anulēt, ja nav izpildītas 8. punktā noteiktās prasības.
            
         
               9.2.
            
            
               Ja nolīguma puse, kas piemēro šos noteikumus, anulē apstiprinājumu, ko tā iepriekš piešķīrusi, tā par to nekavējoties informē pārējās puses, kas piemēro šos noteikumus, izmantojot paziņojuma veidlapu, kas atbilst šo noteikumu 1. pielikumā dotajam paraugam.
            
         10.   RAŽOŠANAS GALĪGA IZBEIGŠANA
   Ja apstiprinājuma turētājs pilnībā izbeidz saskaņā ar šiem noteikumiem apstiprināta transportlīdzekļa tipa ražošanu, viņš par to informē iestādi, kas apstiprinājumu piešķīrusi. Pēc attiecīgā paziņojuma saņemšanas minētā iestāde par to informē pārējās nolīguma puses, kas piemēro šos noteikumus, izmantojot veidlapu, kas atbilst šo noteikumu 1. pielikuma paraugam.
   11.   PAPILDUS NODROŠINĀTĀS IERĪCES
   
               11.1.
            
            
               Saskaņā ar šiem noteikumiem apstiprinājumu var piešķirt attiecībā uz pretaizbraukšanas ierīci, kas papildus aprīkota ar akustiska vai vizuāla brīdinājuma iekārtu, vai arī attiecībā uz atsevišķi aktivizējamu papildu pretaizbraukšanas ierīču fakultatīvu uzstādīšanu; nav uzskatāms, ka 3. pants nolīgumā, kam pielikumā ir šie noteikumi, liedz līgumslēdzējām pusēm, kas piemēro noteikumus, aizliegt šādu papildu ierīču uzstādīšanu uz transportlīdzekļiem, ko tās reģistrē.
            
         
               11.2.
            
            
               Ja pretaizbraukšanas ierīce ir papildus aprīkota ar ārēju akustiska un/vai vizuāla brīdinājuma ierīci, šīs ierīces izplatītajiem signāliem ir jābūt īsiem un jābeidzas automātiski ne vēlāk kā pēc 30 sekundēm; tie atjaunojas tikai tad, ja ierīce iedarbojas no jauna. Turklāt:
               
                           11.2.1.
                        
                        
                           ja signāls ir akustisks, to var izplatīt transportlīdzeklī esošā skaņas brīdinājuma standartierīce;
                        
                     
                           11.2.2.
                        
                        
                           ja signāls ir vizuāls, tad vai nu:
                           
                                       11.2.2.1.
                                    
                                    
                                       to izplata tikai transportlīdzekļa tuvās gaismas; vai arī
                                    
                                 
                                       11.2.2.2.
                                    
                                    
                                       tas atbilst turpmāk minētajam 11.2.2.2.1. un 11.2.2.2.2. punktam.
                                       
                                                   11.2.2.2.1.
                                                
                                                
                                                   Optiskā signāla ilgums
                                                   Optiskā signāla ilgums ir no 25 sekundēm līdz 5 minūtēm pēc trauksmes signāla ieslēgšanās. Signalizācijas sistēmas darbības pārtraukšana nekavējoties aptur trauksmes signālu.
                                                
                                             
                                                   11.2.2.2.2.
                                                
                                                
                                                   Optiskā signāla tips
                                                   Visu transportlīdzekļa virzienrādītāju un/vai pasažieru salona gaismas, ieskaitot vienas un tās pašas ķēdes visu lukturu, ieslēgšanās.
                                                   Trigera frekvence ir 2 ± 1 Hz.
                                                   Attiecībā uz skaņas signālu – ir atļauts raidīt arī ar asinhronus signālus.
                                                   Signāls ieslēgts = signāls izslēgts ± 10 %.
                                                
                                             
                                 
                     
         12.   PĀREJAS NOTEIKUMI
   Neviena no līgumslēdzējām pusēm, kas piemēro šos noteikumus, nenoraida transportlīdzekļa tipu, kas nav M1 un N1 kategorijas transportlīdzeklis, un kam apstiprinājums piešķirts saskaņā ar šo noteikumu 01. un 02. grozījumu sēriju.
   13.   PAR APSTIPRINĀJUMA TESTU VEIKŠANU ATBILDĪGO TEHNISKO DIENESTU UN ADMINISTRATĪVO DEPARTAMENTU NOSAUKUMI UN ADRESES
   Nolīguma pusēm, kas piemēro šos noteikumus, jāpaziņo Apvienoto Nāciju Organizācijas sekretariātam to tehnisko dienestu nosaukumi un adreses, kuri ir atbildīgi par apstiprinājuma testu veikšanu, un to administratīvo departamentu nosaukumi un adreses, kuri piešķir apstiprinājumu un kam jāsūta citās valstīs izsniegti apstiprinājuma, noraidījuma vai anulēšanas apliecinājumi.
   
      (1)  Kā noteikts Konsolidētās rezolūcijas par transportlīdzekļu būvi (R.E.3) 7. pielikumā (TRANS/WP.29/78/Rev.1/Amend.2).
   
      (2)  1 – Vācijai, 2 – Francijai, 3 – Itālijai, 4 – Nīderlandei, 5 – Zviedrijai, 6 – Beļģijai, 7 – Ungārijai, 8 – Čehijai, 9 – Spānijai, 10 – Serbijai un Melnkalnei, 11 – Apvienotajai Karalistei, 12 – Austrijai, 13 – Luksemburgai, 14 – Šveicei, 15 – (brīvs), 16 – Norvēģijai, 17 – Somijai, 18 – Dānijai, 19 – Rumānijai, 20 – Polijai, 21 – Portugālei, 22 – Krievijas Federācijai, 23 – Grieķijai, 24 – Īrijai, 25 – Horvātijai, 26 – Slovēnijai, 27 – Slovākijai, 28 – Baltkrievijai, 29 – Igaunijai, 30 – (brīvs), 31 – Bosnijai un Hercegovinai, 32 – Latvijai, 33 – (brīvs), 34 – Bulgārijai, 35 – (brīvs), 36 – Lietuvai, 37 – Turcijai, 38 – (brīvs), 39 – Azerbaidžānai, 40 - Bijušajai Dienvidslāvijas Maķedonijas Republikai, 41 – (brīvs), 42 – Eiropas Kopienai (apstiprinājumus tās dalībvalstis, izmantojot savu attiecīgo ANO/EEK simbolu), 43 – Japānai, 44 – (brīvs), 45 – Austrālijai, 46 – Ukrainai, 47 – Dienvidāfrikai, 48 – Jaunzēlandei, 49 – Kiprai, 50 – Maltai un 51 – Korejas Republikai. Turpmākos numurus pārējām valstīm piešķir hronoloģiskā secībā, kādā tās ratificē vai pievienojas Nolīgumam par vienveida tehnisko priekšrakstu pieņemšanu riteņu transportlīdzekļiem, aprīkojumam un daļām, kuras var uzstādīt un/vai izmantot riteņu transportlīdzekļos, un saskaņā ar šiem priekšrakstiem piešķiramo atbilstības novērtēšanas apstiprinājumu savstarpējās atzīšanas nosacījumiem, un šādi piešķirtos numurus ANO ģenerālsekretārs šādi piešķirtos numurus paziņo nolīguma pusēm.
   
      1. PIELIKUMS
      
         PAZIŅOJUMS
      
      (Maksimālais izmērs: A4 (210 × 297 mm))
      
         
      
         
   
   
      2. PIELIKUMS
      
         APSTIPRINĀJUMA ZĪMJU IZKĀRTOJUMA PIEMĒRI
      
      A   PARAUGS
      
         
      B   PARAUGS
      
         
      
         (1)  Otrais numurs ir norādīts tikai kā piemērs.
   
   
      3. PIELIKUMS
      
         NODILUMIZTURĪBAS TESTA PROCEDŪRA PRETAIZBRAUKŠANAS IERĪCĒM, KAS IEDARBOJAS UZ STŪRI
      
      1.   TESTA APRĪKOJUMS
      Testa aprīkojums sastāv no:
      
                  1.1.
               
               
                  stiprinājumiem, kas piemēroti ar pretaizbraukšanas ierīci aprīkota stūres mehānisma parauga uzstādīšanai, kā tas noteikts šo noteikumu 2.3. punktā;
               
            
                  1.2.
               
               
                  aprīkojuma pretaizbraukšanas ierīces ieslēgšanai un atslēgšanai, izmantojot atslēgu;
               
            
                  1.3.
               
               
                  aprīkojuma stūres mehānisma vārpstas pagriešanai attiecībā pret pretaizbraukšanas ierīci.
               
            2.   TESTA METODE
      
                  2.1.
               
               
                  Stūres paraugs, kas nokomplektēts ar pretaizbraukšanas ierīci, tiek pievienots 1.1. punktā minētajiem stiprinājumiem.
               
            
                  2.2.
               
               
                  Vienā testa procedūras ciklā tiek veiktas šādas darbības.
                  
                              2.2.1.
                           
                           
                              Sākuma stāvoklis. Pretaizbraukšanas ierīci izslēdz un stūres vārpstu pagriež tādā stāvoklī, kas novērš pretaizbraukšanas ierīces iedarbināšanu, ja vien tā nav tāda tipa ierīce, kas pieļauj bloķēšanu jebkurā stūres mehānisma stāvoklī.
                           
                        
                              2.2.2.
                           
                           
                              Iestatīšana darbībai. Pretaizbraukšanas ierīci iestata no izslēgta stāvokļa ieslēgtā stāvoklī, izmantojot atslēgu.
                           
                        
                              2.2.3. (1)
                              
                           
                           
                              Iedarbināšana. Stūres vārpstu pagriež tā, lai griezes moments uz to pretaizbraukšanas ierīces saslēgšanas brīdī būtu 5,85 Nm ± 0,25 Nm.
                           
                        
                              2.2.4.
                           
                           
                              Izslēgšana. Pretaizbraukšanas ierīci izslēdz ar parastiem līdzekļiem, samazinot griezes momentu līdz nullei, lai atvienošanās notiktu vieglāk.
                           
                        
                              2.2.5. (1)
                              
                           
                           
                              Iepriekšējā stāvokļa atjaunošana. Stūres vārpstu pagriež līdz stāvoklim, kas novērš pretaizbraukšanas ierīces saslēgšanu.
                           
                        
                              2.2.6.
                           
                           
                              Griešana pretējā virzienā. Atkārto darbības, kas aprakstītas 2.2.2., 2.2.3., 2.2.4. un 2.2.5. punktā, taču pretēji stūres mehānisma vārpstas griešanās virzienam.
                           
                        
                              2.2.7.
                           
                           
                              Laika intervāls starp divām secīgām ierīces saslēgšanām ir vismaz 10 sekundes.
                           
                        
            
                  2.3.
               
               
                  Nodilumizturības testa ciklu atkārto tik reižu, cik noteikts šo noteikumu 6.1.3. punktā.
               
            
         (1)  Ja pretaizbraukšanas ierīce pieļauj bloķēšanu jebkurā stūres mehānisma stāvoklī, 2.2.3. un 2.2.5. punktā minētās darbības neveic.